|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2024.gada 26.septembrī** |  **Nr. GND/2024/** |
|  |  **(protokols Nr.; .p.)** |

**Par nekustamā īpašuma Daukstu pagastā ar nosaukumu “Šautuve” atsavināšanu**

Gulbenes novada pašvaldībā saņemts **[…]**, 2024.gada 24.jūlija iesniegums (Gulbenes novada pašvaldībā saņemts 2024.gada 24.jūlijā un reģistrēts ar Nr. GND/5.13.2/24/1518-S) ar lūgumu atsavināt nekustamo īpašumu Daukstu pagastā ar nosaukumu “Šautuve”, adrese: “Šautuve”, Stari, Daukstu pagasts, Gulbenes novads, kadastra numurs 5048 004 0336, kas sastāv no zemes vienības ar kadastra apzīmējumu 50480040336 ar platību 5147 kv.m. un uz tās esošās būves ar kadastra apzīmējumu 50480040336002. Iesnieguma iesniedzēja norāda, ka vēlas iegādāties gan zemes vienību zem viņai piederošā būvju īpašuma ar kadastra numuru 5048 504 0004, ar adresi: “Garāža”, Stari, Daukstu pag., Gulbenes nov., LV-4417, gan visu nekustamo īpašumu Daukstu pagastā ar nosaukumu “Šautuve”, kadastra numurs 5048 004 0336.

Publiskas personas mantas atsavināšanas likuma 5.panta otrā daļa nosaka, ka attiecīgi Ministru kabinets vai atvasinātas publiskas personas lēmējinstitūcija lēmumu atļaut atsavināšanas ierosinājumā minētās publiskās personas mantas atsavināšanu vai pamatotu atteikumu par atsavināšanas ierosinājuma noraidīšanu pieņem sešu mēnešu laikā no atsavināšanas ierosinājuma saņemšanas dienas. Šā likuma 4.panta ceturtās daļas 9.punktā noteikts, ka publiskas personas nekustamā īpašuma atsavināšanu var ierosināt persona, zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt publiskai personai piederošu nekustamo īpašumu, kas sastāv no zemesgabala un nedzīvojamās ēkas (būves), un uz šā zemesgabala atrodas arī viņiem piederoša ēka (būve), bet zemesgabala sadale nav pieļaujama atbilstoši normatīvo aktu noteikumiem par vispārīgo teritorijas plānošanu, izmantošanu un apbūvi vai nav lietderīga.

Gulbenes novada pašvaldības īpašuma tiesības uz nekustamo īpašumu Daukstu pagastā ar nosaukumu “Šautuve”, adrese: “Šautuve”, Stari, Daukstu pagasts, Gulbenes novads, kadastra numurs 5048 004 0336, kas sastāv no zemes vienības ar kadastra apzīmējumu 50480040336 ar platību 5147 kv.m. un uz tās esošās nedzīvojamās ēkas – b ūves (šautuve (būves galvenais lietošanas veids – sporta ēkas)) ar kadastra apzīmējumu 50480040336002 (turpmāk – Nekustamais īpašums) nostiprinātas 2022.gada 1.februārī ar Vidzemes rajona tiesas lēmumu, par ko izdarīts ieraksts Daukstu pagasta zemesgrāmatas nodalījumā Nr. 100000622427.

**[…]**, ir uz zemes vienības ar kadastra apzīmējumu 50480040336, esošās ēkas ar būves kadastra apzīmējumu 50480040336001, kas ietilpst būvju īpašuma ar kadastra numuru 5048 504 0004 sastāvā (īpašuma tiesības ir nostiprinātas 2024.gada 28.maijā ar Vidzemes rajona tiesas lēmumu, par ko izdarīts ieraksts Daukstu pagasta zemesgrāmatas nodalījumā Nr. 100000838476), īpašniece.

Nekustamajam īpašumam nav tiešās piekļuves no pašvaldības ceļa vai ielas. Pie nekustamā īpašuma sastāvā esošās zemes vienības šobrīd var nokļūt šķērsojot fiziskām personām piederošās zemes vienības. Iepazīstoties ar Valsts zemes dienesta Nekustamā īpašuma valsts kadastra informācijas sistēmas datiem – ortofoto kartē ir redzams, ka zemes vienībai pieved servitūta ceļš, taču sadalot zemes vienību, pa servitūta ceļu tiešā piekļuve būtu pie iesnieguma iesniedzējas būvju īpašuma ar kadastra numuru 5048 504 0004.

Saskaņā ar Ministru kabineta 2013.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi” 13.punktu, veidojot jaunas zemes vienības, nodrošina iespējas piekļūt tām no ceļa vai ielas.

Gulbenes novada pašvaldībā ir saņemts Gulbenes novada Sporta pārvaldes, reģistrācijas numurs 90012350388, juridiskā adrese: Skolas iela 12A, Gulbene, Gulbenes nov., LV-4401, 2024.gada 16.augusta iesniegums Nr. SP/1.7/24/27 (Gulbenes novada pašvaldības saņemts 2024.gada 16.augustā un reģistrēts ar Nr. GND/4.18/24/2773-G), kurā Gulbenes novada Sporta pārvalde norāda, ka nekustamā īpašuma sastāvā esošā būve ar kadastra apzīmējumu 50480040336002 netiks izmantota kā sporta infrastruktūra, jo Gulbenes pilsētā ir izveidota šautuve Gulbenes slēpošanas un biatlona trasē.

Gulbenes novada pašvaldībā ir saņemts Gulbenes novada Daukstu pagasta pārvaldes, reģistrācijas numurs 40900015412, juridiskā adrese: Dārza iela 10, Stari, Daukstu pag., Gulbenes nov., LV-4417, 2024.gada 19.augusta iesniegums Nr. DA/4.2/24/51 (Gulbenes novada pašvaldības saņemts 2024.gada 19.augustā un reģistrēts ar Nr. GND/4.18/24/2789-G), kurā Gulbenes novada Daukstu pagasta pārvalde norāda, ka veikusi nekustamā īpašuma “Šautuve”, Staros, Daukstu pagastā, kadastra numurs 5048 004 0336, kas sastāv no būves ar kadastra apzīmējums 50480040336002 un no zemes vienības ar kadastra apzīmējumu 50480040336, 0,5147 ha platībā, izvērtēšanu un secinājusi, ka minētais nekustamais īpašums nav nepieciešams pašvaldības autonomo funkciju veikšanai, un lūdz to nodot atsavināšanai.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Publiskas personas mantas atsavināšanas likuma 5.panta pirmajā daļā cita starpā noteikts, ka atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija; savukārt saskaņā ar šā panta piekto daļu lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Šā likuma 8.panta otrajā daļā noteikts, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā.

Saskaņā ar Publiskas personas mantas atsavināšanas likuma 37.panta pirmās daļas 4.punktu pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 4.panta ceturtās daļas 9.punktu, 5.panta pirmo un piekto daļu, 8.panta otro daļu, 37.panta pirmās daļas 4.punktu, un Gulbenes novada pašvaldības domes Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo nekustamo īpašumu Daukstu pagastā ar nosaukumu “Šautuve”, adrese: “Šautuve”, Stari, Daukstu pagasts, Gulbenes novads, kadastra numurs 5048 004 0336, kas sastāv no zemes vienības ar kadastra apzīmējumu 50480040336 ar platību 5147 kv.m. un uz tās esošās būves ar kadastra apzīmējumu 50480040336002, par brīvu cenu **[…]**.

2. UZDOT Gulbenes novada pašvaldības īpašuma novērtēšanas un izsoļu komisijai organizēt lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

3. Par izpildi atbildīga Gulbenes novada pašvaldības īpašuma novērtēšanas un izsoļu komisija.

4. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis